**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

 ***2023. április 24-ei soros, nyílt képviselő-testületi üléséről***

*A jegyzőkönyv 59-76-ig számozott oldalt tartalmaz.*

**J E G Y Z Ő K Ö N Y V**

Készült: 2023. április 24-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 17:00 óra)

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Fónad István képviselő

Prokaj Milán képviselő

Nagy Ferenc képviselő

Schönberger Csaba Jakob NNÖ-elnök

Riczuné Angel Henriett védőnő

Törökné Kecsmár Krisztina védőnő

Tóthné Bonivárt Zsuzsanna házi gondozó

Bander Péterné házi gondozó

Balázs Zsuzsanna Pitykó Faloda Fő utca 43. tulajdonos

Békési Eszter jegyzőkönyvvezető

**Az ülésen elfogadott rendeletek:**

|  |  |
| --- | --- |
| 6/2023. (IV.27.) önkormányzati rendelete  | A szociális ellátásokról szóló 11/2021. (X.25.)önkormányzati rendelet módosítása |

**Az ülésen elfogadott határozatok:**

|  |  |
| --- | --- |
| 29/2023. (IV.24.) határozat | Védőnői beszámolók határozat |
| 30/2023. (IV.24.) határozat | Balázs Zsuzsanna ingatlan összevonás határozat |
| 31/2023. (IV.24.) határozat | Közétkeztetés pályázat határozat ajánlatkérők |
| 32/2023. (IV.24.) határozat | Rendkívüli támogatás határozat |
| 33/2023. (IV.24.) határozat | Szmsz létszámbővítés határozat |
| 34/2023. (IV.24.) határozat | Jégvédelem határozat |
| 35/2023. (IV.24.) határozat | Mészáros földadásvételi határozat |
| 36/2023. (IV.24.) határozat | Berekerdő Óvoda beiskolázási terv határozat |

*NAPIRENDEK*

1. Tájékoztató a lejárt határidejű határozatok végrehajtásáról és az előző testületi ülés óta tett intézkedésekről

előadó: Sári László polgármester

1. Beszámoló a védőnői szolgálat munkájáról

előadók: Riczuné Angel Henriett Klára és Törökné Kecsmár Krisztina védőnők

1. Tájékoztató a helyi nemzetiségi önkormányzatok tevékenységéről

előadók: Suha József az RNÖ elnöke

 Schönberger Csaba Jakob az NNÖ elnöke

1. Kerecsend 226/6. hrsz. és 226/7. hrsz. alatti ingatlanok összevonásáról szóló szerződés-tervezetet

előadó: Sári László polgármester

1. Pályázati kiírás közétkeztetési szolgáltatás beszerzésére vonatkozóan

előadó: dr. Szász Kata jegyző

1. A szociális ellátásokról szóló 11/2021. (X.25.)önkormányzati rendelet módosítása

előadó: dr. Szász Kata jegyző

1. Önkormányzatok rendkívüli támogatása pályázat benyújtása

előadó: Sári László polgármester

1. Egyebek

**Sári László polgármester**

Köszöntöm a képviselő-testület tagjait mai soros ülésünkön. Köszöntöm továbbá az állandó és a mai napirendekhez meghívott vendégeinket. Megállapítom, hogy határozatképesek vagyunk, egy képviselőnk jelezte, hogy nem tud részt venni az ülésen. Kérdezem, kapott-e mindenki meghívót és a napirendekhez kapcsolatos előterjesztéseket? Van-e valakinek a napirendekhez kapcsolódóan módosító indítványa? Amennyiben nincs, úgy szavazzunk, hogy a kiküldött napirendek szerint haladjunk.

Egyhangú igen szavazat.

**1. napirendi pont**

**Sári László polgármester**

Tájékoztatóját az előző ülés óta megtett intézkedésekről megtartotta. A tájékoztató a jegyzőkönyv mellékleteként csatolásra kerül.

Kérdés, észrevétel nem volt, a képviselő-testület tudomásul vette a tájékoztatót.

**2. napirendi pont**

**Sári László polgármester**

A védőnői beszámolóval kapcsolatban kérdezem, hogy van-e szóbeli kiegészítés a kiküldött anyaghoz? (nem volt)

Idén nyártól nem mi leszünk a védőnők munkáltatói, mi csak a helyet biztosítjuk. Volt már hasonló átszervezés, nem tudjuk mi a szándék, hogy helyettesítést kell-e ellátni más településeken, ahol nincs elegendő szakember. Nem tudom mi a jogalkotó szándéka. Köszönöm szépen mindkettőtök munkáját. A beszámolóból is kitűnik, hogy nemcsak egészségügyi, hanem más kérdésben is bizalommal fordulnak hozzátok a szülők. Ami nekem szemet szúrt, hogy korábban mintha 30 körüli születésszám lett volna, most 26 körül.

**Riczuné Angel Henriett védőnő**

Évek óta csökken a születésszám.

**Forgácsné Román Rita alpolgármester**

Nagyon szépen köszönöm a munkátokat, nemcsak a magam nevében, hanem a kisgyermekes anyukák nevében is, hiszen magas színvonalon végzitek a munkátokat, nemcsak Kerecsenden, hanem Demjénben is. Heni beszámolójában volt egy kérésként megfogalmazott pár mondat, hogy szeretne egy babamasszázs tanfolyamot. Közel 30 éve védőnő itt a településen, úgy gondolom, ha lehetőségeink engedik, támogassuk a tanfolyamot. Itt van a bölcsőde, óvoda, gyerekház, Biztos Kezdet Klub, mindenhol jól jön, amikor van egy ilyen tudással is rendelkező védőnő. Ha van lehetőségünk, akkor támogassuk, mert úgy gondolom a legjobb befektetés hosszútávon az oktatás és a képzés.

**Sári László polgármester**

A támogatás összege igaz saját hatáskörben marad, de úgy gondolom, legyen publikus, hogy én ebből most 50.000 Ft-ot javasolnék, de ezt a későbbiekben megpróbáljuk kiegyenesíteni. Úgy gondolom, augusztus környékén már látni fogjuk, hogy hogyan is alakulunk. Ha úgy látjuk, akkor teljes összegben támogatásra kerül.

Amennyiben nincs több kérdés, észrevétel, kérem, szavazzunk a beszámolókról. Aki elfogadja a Védőnői Szolgálat beszámolóját, kérem, tegye fel a kezét.

*A képviselő testület egyhangú szavazással (hat igen szavazattal) az alábbi határozatot fogadta el:*

 **29/2023. (IV.24) határozat**

Kerecsend Község Önkormányzatának Képviselő-testülete megtárgyalta az 1-es és 2-es számú védőnő szolgálat 2022-es működéséről szóló beszámolókat és elfogadta azokat.

Határidő: 2022.04.31.

Felelős: Sári László polgármester

**3. napirendi pont**

**Sári László polgármester**

Harmadik napirendi pontunk témája a két nemzetiségi önkormányzat tájékoztatója. Kérdezem, van-e kiegészítés?

**Suha József alpolgármester**

Kiküldésre került a beszámoló a 2022. évről. Annyival szeretném kiegészíteni, hogy most is pályáztunk a roma napra. Befogadták a pályázatot, de választ még nem kaptunk. A mai napon voltam a megyei közgyűlésben és a romák aktuális helyzetéről beszélgettünk. Összehívásra kerülnek majd a kisebbségi önkormányzatok is. A mai napon 1 órára az Iskola vezetése kijött hozzám és átnéztük a helyi roma gyerekek helyzetét, életkörülményeiket. Jól együtt tudtunk működni. Körbejártuk a falut, mindig utcában voltunk. Későbbiekben is lesznek még ilyen alkalmak. A karácsony estre azért nem tudunk támogatást adni, mert a feladatalapú támogatást nem kaptuk meg. A covid miatt nem tudtuk, hogy megtarthatjuk-e a közmeghallgatást vagy sem, jegyző úr nem szólt erről nekünk, így ez nekünk 800 000 Forintunkba került. Ebből szoktunk venni a gyerekek számára mikulás csomagot, 300-400 csomagot. A 2020. évi közmeghallgatás nem került elküldésre, így emiatt maradt el a feladatalapú támogatás. Az 600 000 Forintot jelentett. Annyit kérnék jegyző nőtől, hogy minden jegyzőkönyv és minden pályázat legyen folyamatosan elküldve, mindenről jegyzőkönyvre és mindenről határozatra van szükség.

**Sári László polgármester**

Köszönöm szépen. Kérdés-észrevétel van-e?

**Schönberger Csaba Jakob NNÖ-elnök**

Nem kívánok kiegészítést tenni, három héten keresztül folytathatnám éjjel-nappal.

**Sári László polgármester**

Úgy gondolom történtek olyanok az elmúlt évben, amiről azért érdemben lehet beszélni.

**Schönberger Csaba Jakob NNÖ-elnök**

Az elmúlt 17 évről is lehetne beszélni. Te 17 éve vagy kormányosa ennek a süllyedő hajónak. Ki vett ennek a 3000 főnek jegyet a süllyedő hajóra? Ki volt az az egyén, aki 2006-ban megvette a süllyedő hajóra a jegyet? Csak a tényekről beszélek, Dél-Hevesben, 40 km-re a megyeszékhelytől jobb helyzetben vannak, mint mi, akik a megyeszékhely mellett vannak. Ott 16 évvel ezelőtt volt 40 romos ház, most van 3. Itt nálunk volt 3, most van 40. Gondatlanságból elkövetett hűtlen kezelés, ez a vezetés, ami 16 éve folyik, nem? Akkor, hogyha dilettantizmus van, mert ha profi akkor ez szándékos. Szét kell nézni, dél-hevesbe is, mind felettünk vannak.

**Sári László polgármester**

Mibe vannak felettünk?

**Schönberger Csaba Jakob NNÖ-elnök**

Mindenben.

**Sári László polgármester**

Nem értem, azért csak a Fő utcán vettek kb 6 házat, fiatalok, nem romák.

**Schönberger Csaba Jakob NNÖ-elnök**

Teljesen mindegy, hogy roma vagy nem, a romák házai is rendbe vannak. Csak a Fő úton van 10 romos ház.

**Sári László polgármester**

És ennek én vagyok az oka?

**Schönberger Csaba Jakob NNÖ-elnök**

Ott mindegy kinek mi volt, zöld fű van helyette. Itt is lehetne kezdeni eltúrni. Pályázati pénzzel eltúratni, mindegy ki a tulajdonos, milyen jelzálog van.

**Sári László polgármester**

Ismerem ennek az eltúrásnak a hátterét. Amit ott megtehetnek, én azt nem tehetem meg.

**Schönberger Csaba Jakob NNÖ-elnök**

És így jobb? Nekik kellene felzárkózni hozzánk, és most nekünk kell hozzájuk felzárkózni.

**Sári László polgármester**

Ez az elnök úr véleménye, nekem kicsit más. Én azt gondolom, ha valamiről írunk valamit, vagy állítunk valamit kijelentő módba, aminek az alapjait nem ismerjük akkor az finomabb esetbe csúsztatás, rosszabb esetben hazugság. A tájékoztatóban ilyen áll, hogy milliárdok jönnek a faluba, milyen milliárdok?

**Schönberger Csaba Jakob NNÖ-elnök**

A 17 év alatt.

**Sári László polgármester**

Ez most pont a Világítani Fogok Egyesület, valami 60 millió forintból működnek. Ebből foglalkoztatnak 4-5 embert.

**Schönberger Csaba Jakob NNÖ-elnök**

Jó rendben, de hogy idejött ez a program, előtte meg lehetett volna beszélni, hogy mit lehet és mit nem, hogy részt veszünk-e vagy nem és akkor nem kérjük. Lett volna választási lehetőség.

**Sári László polgármester**

Nagyon sok választási lehetőség nem volt.

**Schönberger Csaba Jakob NNÖ-elnök**

De el kellett volna jutni addig, hogy lehessen választani.

**Sári László polgármester**

Nem! A kormányzat által ki lettünk jelölve, benne volt országosan 300 település.

**Schönberger Csaba Jakob NNÖ-elnök**

Jó, de ezt valaki elintézte, hogy ki legyen jelölve és belekerüljön. Véletlenül nem került bele.

**Sári László polgármester**

Ha tudsz erről valamit, akkor oszd meg velem is, mert nem tudom, hogy ki intézte.

**Schönberger Csaba Jakob NNÖ-elnök**

Ennek utána lehetne nézni.

**Sári László polgármester**

Ez statisztikai adatok alapján, annak idején FHT-nak hívták, ennek a számai alapján döntöttek, ami sajnos még mindig tartósan magas. Úgy gondolom, mi elég sokat teszünk azért, hogy ne legyen magas, mert ugye folyamatosan küldtük a behívókat, hogy egyvalaki két helyről ne kapjon ellátást. Küldtük a behívót közmunkára – nyilván nem vállalták el, mert egyébként feketén dolgoztak - de akkor elestek az FHT-tól, mi próbáltuk ezt kifehéríteni.

**Schönberger Csaba Jakob NNÖ-elnök**

Aki napi 15-20 ezerért dolgozik, az nem kap FHT-t.

**Sári László polgármester**

De ez a szám volt mégis a döntő. Én továbbra is úgy gondolom, hogy amiben lehetett abban próbáltunk következetesen eljárni. A fejlesztési lehetőségekkel kapcsolatban, ami mellé a testület mellénk állt azt megpróbáltuk idehozni, amit nem, azt nem.

Már kérdés van-e?

**Suha József alpolgármester**

Én megértem, amit az elnök úr írt a tájékoztatójában. Néhány dolog, amit beleírt, hogy az emberek inkább hajléktalan szállóra mennénk. Én ilyet nem hallottam, én ilyenről nem tudok. Kérdezem elnök urat, mikor segített a német önkormányzat az iskolának, óvodának, vagy olyan rendezvényeken, amiket támogattak volna önök is? A roma önkormányzat részt vett a falunapon, segített rendezvényeken. A német nemzetiségi önkormányzat egyetlen egy rendezvényen sem vett részt. Ha már a pénzről beszélünk, önök hova teszik azt a pénzt, amit kapnak, ha nem vesznek részt rendezvényeken. Lehet, hogy mennek el emberek a faluból, de azok nem idevalósiak.

**Schönberger Csaba Jakob NNÖ-elnök**

Félreértés van, nem azt mondtam, hogy Kerecsendről mennek az emberek hajléktalan szállóra, hanem ha Kerecsendre kellene költözni, az helyett mennének hajléktalan szállóra. A másik dolog, hogy a bölcsődébe, óvodába, általános iskolába a német nemzetiségi gyerekek közül senki sem jár, így azt az intézményt nehéz lenne támogatni, ahol egy gyerek sincs közülünk. Ahová járnak, azt az intézményt megint nehéz lenne támogatni, mert nem Kerecsenden van.

**Suha József alpolgármester**

Ön is a faluba él, támogatnia kellene a rendezvényeket.

**Schönberger Csaba Jakob NNÖ-elnök**

A saját rendezvényeinket támogattuk.

**Prokaj Milán képviselő**

Tisztelettel köszöntök mindenkit. Igaz nem vagyok tagja a Német Nemzetiségi Önkormányzatnak és a másiknak sem, de ha már elnök úr ilyen közvetlen megszólította a másik elnök urat, hogy a roma közösséget mikor segítette a sváb önkormányzat, akkor hagy tegyem már fel a kérdést én is, hogy a roma közösség a sváb közösséget mikor és mivel támogatta?

**Suha József alpolgármester**

Minden intézményben minden gyerek kapott csomagot is, ha magyar, ha cigány. Nem tettünk kivételt soha senkivel. A karácsony estét ugyanúgy támogattuk, a falunapot ugyanúgy támogattuk.

**Prokaj Milán képviselő**

A német önkormányzat mikor tett megkülönböztetést?

**Suha József alpolgármester**

Megtette, mert soha nem segített semmiben.

**Prokaj Milán képviselő**

Úgy gondolom ez azért nem ugyanaz.

**Sári László polgármester**

Van-e még hozzászólás? Amennyiben nincs, akkor köszönöm szépen, tudomásul vettük a tájékoztatókat.

**4. napirendi pont**

**Sári László polgármester**

A negyedik napirendi pontban megkérem Balázs Zsuzsannát, hogy mondja el, miért van szükség ennek a két ingatlannak az összevonására.

**Balázs Zsuzsanna**

Tavaly a testület elfogadta, hogy hozzájárulnak a Fő utca 43. szám alatti ingatlan társasházzá nyilvánításához. Most félúton van az ügy és ennek a következő lépése, az hogy telekegyesítést kell ahhoz csinálni, hogy külön helyrajzi számra társasházanként meg tudják osztani az épületet. A képviselő testület hozzájárulása kell ahhoz, hogy a földhivatalnál egy helyrajzi számra kerüljön jelenleg az ingatlan, hogy utána egyenként osztani tudják. Egyrészt kell a testület beleegyezése, másrészt kell az is, hogy a testület megbízza polgármester urat, hogy aláírási joga legyen a szerződéshez, amit a földhivatalba be kell nyújtani.

**Sári László polgármester**

Erre akkor azért van szükség, mert a jelenlegi térkép nem a valós tulajdonviszonyokat tükrözi.

**Balázs Zsuzsanna**

Igen így van. Ha megtörténik az egyesítés, utána megcsinálják a térképet, pontosan fel van mérve és akkor szét lehet osztani.

**Sári László polgármester**

Kérdése/észrevétele van-e valakinek?

**Forgácsné Román Rita alpolgármester**

Nekem csak észrevételem van. A megállapodás 3. passzusában a kerecsendi 22/7-es hrsz, ami akkor a 226/7-es, ezt javítsátok ki.

**Sári László polgármester**

Ki az, aki támogatja, hogy ezt az ingatlant összevonjuk?

*A képviselő testület egyhangú szavazással (hat igen szavazattal) az alábbi határozatot fogadta el:*

 **30/2023. (IV.24) határozat**

Kerecsend Község Önkormányzatának Képviselő-testülete megtárgyalta a Kerecsend 226/6 és 226/7 hrsz. alatti ingatlanok összevonásáról szóló szerződést, melyhez az összevonásról szóló vázrajzok és határozatok alapján hozzájárul. Valamint a megtárgyalt feltételek mellett szerződéskötési és aláírási jogosultsággal ruházta fel Sári László polgármestert.

Határidő: 2022.05.31.

Felelős: Sári László polgármester

**5. napirendi pont**

**Sári László polgármester**

Ebben a napirendi pontunkban a közétkeztetéssel kapcsolatos kötelezettségeinkről lenne szó. Ezzel kapcsolatban átadnám a szót jegyző kisasszonynak.

**dr. Szász Kata jegyző**

Ezzel kapcsolatban szembesültünk azzal, hogy június 30.-án lejár a jelenlegi közétkeztetési szerződése az Önkormányzatnak az Eatrend Kft-vel, ezért szükség van egy új szerződés megkötésére. Az előző úgy szólt, hogy 2+2 év. Letelt a 4 év, úgyhogy mindenképpen új közétkeztetési szolgáltatást kell keresni. Mivel értékben nem éri a közbeszerzési értékhatárt, mivel ez szolgáltatásra vonatkozik, és így egy kb. 54 milliós tétel, ezért egyszerű pályáztatási úton is megoldható ez a pályázat. Viszont szükség van a pályázati kiírás kiküldésére. A javaslatban látható, hogy szerepel az Eatrend Kft, a jelenlegi étkeztetést végző, illetve én kerestem kettő másik céget, a Mátra Party Kft-t és a Prizma Junior Zrt-t. Annyit tudunk, hogy viszonylag nagyobb cégek és meg tudják oldani a diétás étkeztetést is. Ennek a határozata az ülés előtt került kiosztásra. Május 22-ig írtam ki az időpontot és már szerepel benne a Ficánka Mini Bölcsőde is.

**Sári László polgármester**

Kérdés ezzel kapcsolatban van-e? Amennyiben nincs, akkor kérem, szavazzunk! Aki egyet ért a határozati javaslattal, tegye fel a kezét.

*A képviselő testület egyhangú szavazással (hat igen szavazattal) az alábbi határozatot fogadta el:*

 **31/2023. (IV.24) határozata**

*Kerecsend Község Önkormányzatának Képviselő-testülete* a Közétkeztetési szolgáltatás beszerzése című pályázati *kiírásra az alábbi három ajánlattevőtől kér ajánlatot:*

|  |  |
| --- | --- |
| *Név:* | Eatrend Kft.  |
| *Székhely:* | 2730 Albertirsa, Pesti út 65. |
| *Név:* | Mátra Party Kft. |
| *Székhely:* | 1121 Budapest, Rege út 8-10. 1 em. 25. |
| *Név:* | Prizma-Junior Zrt. |
| *Székhely:* | 2209 Péteri, Bereki utca 30. |

Határidő: 2023. május 22.

Felelős: Sári László polgármester

**6. napirendi pont**

**Sári László polgármester**

A szociális rendelet módosítását jegyző kisasszony terjeszti elő.

**dr. Szász Kata jegyző**

A két házi gondozó keresett meg azzal a problémával, hogy a megállapított szociális segítése és személyi gondozási díjakat az ellátottak nem tudják fizetni. Hiába hogy valahol történt nyugdíj emelés, de még így is nehézkes ezeknek a díjaknak a beszedése. Nálunk a házi segítségnyújtás 18 fő maximummal tud működni, átlagosan 16 fővel működik, szóval nincs maximálisan kihasználva. Az igazgatási előadóval átnéztük ezeket a térítési díjakat és így született meg ez a javaslat, a rendelet módosítás előterjesztéseként. A díjakat nem módosítottuk csak a jövedelem határsávokat tágítottuk ki.

**Tóthné Bonivárt Zsuzsanna házi gondozó**

Nagyon emelkedtek az árak, a gyógyszerek is, élelmiszerek is. Próbáltuk úgy meghatározni a sávokat, hogy abba sok mindenki beleférjen. Úgy gondolom ezt a térítési díjat tovább is fizetné mindenki, ha elfogadná így a testület.

**Bander Péterné házi gondozó**

Nemcsak a gyógyszer árak emelkedtek, hanem a támogatást is levették bizonyos gyógyszerekről. A pelenka is, ami eddig ingyenes volt, most 5000 – 15 000 Ft. Az lenne most, hogy minél több személyi gondozást tudjunk leírni, mert annak magasabb a normatívája. Az időseknek már mindenért fizetniük kell, mert amit a fiatal meg tud csinálni azt az idős már nem, vagy a családja nincs a közelbe vagy sokáig dolgoznak. Adott esetben az egy órás gondozási időbe alig fér bele valami. Nagyon rossz a helyzet, a fűtésről nem is beszélve, egy szobát fűtenek, a konyha hideg sok helyen. Ha jobban fűtenének akkor nem tudják kifizetni, a család nem tudja kipótolni.

**Sári László polgármester**

Van-e még kérdés/észrevétel? Amennyiben nincs, kérem szavazzunk! Aki elfogadja a szociális rendelet módosítását, kérem a névszerinti szavazást.

Sári László igen

Forgácsné Román Rita igen

Fónad István igen

Prokaj Milán igen

Nagy Ferenc igen

Suha József igen

*A képviselő testület egyhangú név szerinti szavazással (hat igen szavazattal) az alábbi rendeletet fogadta el:*

**Kerecsend Község Önkormányzata Képviselő-testületének**

**6/2023 (IV.24) önkormányzati rendelete**

**a szociális ellátásokról szóló 11/2021. (X.25.) önkormányzati rendelet módosításáról**

*Szünet*

*Suha József alpolgármester elhagyja a képviselő-testületi ülést*

**7. napirendi pont**

**Sári László polgármester**

Újból pályáznánk a települések rendkívüli támogatására (REKI) és ehhez szükséges egy határozat a képviselő-testületi részéről. Több változás is történt, jelen helyzetben egységesítettek 5, 5 millió forintra, a települések mérete, helyzete pedig eltérő. A tavaly pályázott összeget is ősszel kaptuk meg, és amíg folyamatban volt pályázat másik beadására nem volt lehetőség. Ehhez kapcsolatosan van-e valakinek kérdése? Amennyiben nincs kérdés, észrevétel, kérem szavazzunk.

*A képviselő testület egyhangú szavazással (hat igen szavazattal) az alábbi határozatot fogadta el:*

**32/2023. (IV.24.) határozat**

Kerecsend Község Önkormányzatának Képviselő-testülete megtárgyalta és elfogadta, hogy a Magyarország 2023. évi központi költségvetéséről szóló 2022. évi XXV. törvény 3. melléklet I. 7. pont alapján Kerecsend Község Önkormányzata pályázatot nyújt be rendkívüli támogatásra.

Határidő: azonnal

Felelős: Sári László

**8. napirendi pont**

**dr. Szász Kata jegyző**

Polgármester úr is említett, hogy a gazdálkodás területén hiányosságok vannak, ezért szeretném a képviselő-testület támogatását kérni, hogy a hivatal SzMSz-ét módosíthassuk a hivatal létszámának bővítésével. Egy fő gazdálkodási előadót tudnánk felvenni, aki szintén gazdálkodási munkakörben dolgozott Kompolton. Jót hallottunk róla, jól végezte a feladatát és már a héten tudna kezdeni, de ehhez módosítanunk kell az SzMSz-t, így 11-ről 12 főre emelkedne a hivatal munkavállalóinak száma, és a Kerecsendi Hivatalnál 7-ről 8 főre. Ezzel kapcsolatban van-e kérdése valakinek?

**Prokaj Milán képviselő**

Januárig ugye a volt jegyző volt a pályázati referens, és már a pályázati elszámolást is nektek kell végezni teljes egészében?

**dr. Szász Kata jegyző**

Ő már nem pályázati referens, és nem is a hivatal része volt. Igen a pályázati elszámolás is teljes egészében a mi feladatunk.

**Prokaj Milán képviselő**

Milyen költségvonzata van ennek?

**dr. Szász Kata jegyző**

A besorolási bérrel menne, 3 hónap próbaidővel, azt követően meglátjuk.

**Sári László polgármester**

Körülbelül olyan 5 millió forint körül. Ha komplett bértömegről beszélünk a hivatal és az önkormányzat tekintetében, a doktor úr átvette az asszisztenst, jegyző úr nyugdíjba ment, az egyik karbantartónk 4 órában dolgozik, illetve korábban volt 4 órában egy segítő, aki a pénzügyi vonalon a számlák érkeztetésében, rögzítésében segített. A bértömeget tekintve még így is alatta maradunk a tavalyinak. A legfontosabb, hogy a gazdálkodás biztos alapokon legyen és ha csak egy ember van, aki csinálja és nincs más, aki hasonló képzettséggel rendelkezik, nagyon bizonytalan. Megértem, hogy miért nem érjük utol magunkat, illetve úgy gondolom maga a koncepció is rossz volt, hogy Barbi egyedül csinálja és az elmúlt 2-3 év után próbálja utolérni magunkat, úgy, hogy mellette januártól a pályázati anyagok is a nyakukba szakadtak és nagyon sok minden más, amit el kell végezni. Úgy látom, hogy – pedig Barbi nagyon magas szinten végzi a munkáját – ezzel együtt is recseg-ropog. Közel is álltunk hozzá, hogy Barbit elveszítjük. Mindenki emlékszik, milyen helyzetben voltunk, mikor GYES-en volt. Fordultunk könyvelő irodához is, egy környező település is ehhez az irodához fordult és megvoltak elégedve a munkával, nekünk nem az a személy könyvelt, aki nekik és mi sajnos nem voltunk megelégedve. Sok hiányosság keletkezett. Lesz majd egy belső munkaköri átszervezés, ennek most van itt az ideje, a pénzügy is utoléri magát, Varga Klaudiát vettük fel, miután eljött a postától. Neki pénzügyi végzettsége van és gyorsan tudja kamatoztatni tudását. Így megkapta ő a pályázatokat is és úgy gondolom, hogy 2 ember stabilan bevethető a gazdálkodás területén és Klaudia is bevethető lesz, én megszavazom neki a bizalmat, de ő mindenképp a pénzügy vonalán maradna. Ahogy említettem már korábban Krecz Erzsikét, úgy gondolom a gazdálkodás terültén ő profi.

Van-e még kérdés? Amennyiben nincs, akkor kérnék egy szavazást.

*A képviselő testület egyhangú szavazással (öt igen szavazattal) az alábbi határozatot fogadta el:*

 **33/2023. (IV.24) határozat**

Kerecsend Község Önkormányzatának Képviselő-testülete megvitatta a megvitatta a Kerecsendi Közös Önkormányzati Hivatal szervezeti és működési szabályzatára vonatkozó javaslatot és az alábbi döntést hozta:

1. A Képviselő-testület a Kerecsendi Közös Önkormányzati Hivatal szervezeti és működési szabályzatát a határozat melléklete szerinti szövegezéssel jóváhagyta.

2. A Képviselő-testület felkéri a jegyzőt, hogy a szabályzat közzétételéről gondoskodjon.

Határidő: azonnal

Felelős: dr. Szász Kata jegyző

**dr. Szász Kata jegyző**

A Demjéni Hegyközségtől érkezett egy támogatási kérelem a jégvédelmi rendszer működési költségeinek támogatására a 2023. évben. A kérelemben szereplő támogatás összege 250.000 Ft/év. A tavalyi évben volt, ha jól tudom előző években is volt ilyen támogatási kérelem.

**Sári László polgármester**

Kérdés ezzel kapcsolatban van?

Én támogatom a kérelmet és a támogatás valamikor az ősszel került majd kifizetésre, mert a tavalyi támogatás is az őszi adóbevételek után került átutalásra. Ha nincs kérdés, észrevétel akkor szavazzunk!

*A képviselő testület egyhangú szavazással (öt igen szavazattal) az alábbi határozatot fogadta el:*

 **34/2023. (IV.24) határozat**

Kerecsend Kerecsend Község Önkormányzatának Képviselő-testülete megtárgyalta a Demjéni Hegyközség elnökének kérelmét és a demjéni és kerecsendi jégvédelmi rendszer Hegyközség által történő működtetéséhez az Önkormányzat 2023. évi költségvetésének terhére 250.000 Ft egyszeri támogatást állapított meg.

Határidő: 2023. december 31.

Felelős: Sári László polgármester

**dr. Szász Kata jegyző**

Mészáros Józseftől érkezett még megkeresés, hogy a külterület 069/20 hrsz-ú legelő művelési ágú területet szeretné megvásárolni. Ez az önkormányzat tulajdonában van, 3854 m2 nagyságú terület és a vételi ajánlat 500.000 Ft. Azért szeretné megvenni, mert az adott legelő körül földterületek már ennek a gazdának a tulajdonában vannak.

**Sári László polgármester**

Tavaly már érkezett hasonló megkeresés, az el lett utasítva. Ez a 069/20 hrsz a valamikori majális tér egy része. Ez a kérelem már az előző ülés előtt beérkezett, de jegyző kisasszony mondta, hogy vagy kérünk rá ár becslést – de ekkora terület felértékeltetni, drága lenne -, vagy ő tesz egy vételi ajánlatot.

**Prokaj Milán képviselő**

Ha az önkormányzatnak nincs vele célja, nem lát benne semmi perspektívát, nyilván az áron lehet sakkozni. Föld és föld között is nagy különbség van, ennek a területnek a reális értékét elég nehéz meghatározni, mert beszélhetünk 1,5 -2 milliós hektár árakról, de ez nagyobb összefüggő területek esetében érvényesül. Én támogatom.

**dr. Szász Kata jegyző**

Azért kértem a kérelmezőtől, hogy tegyen vételi ajánlatot, mert könnyebb így a képviselő-testület elé terjeszteni a kérelmet.

**Forgácsné Román Rita alpolgármester**

Az önkormányzatnak nincs vele semmi terve, hogy akkor azzal bármit is kezdenénk?

**Sári László polgármester**

Ez egy keskeny, hosszú parcella. Ez nem egészen fél hektár azt mondanám reális az ára.

Kérdés ezzel kapcsolatban van-e? Amennyiben nincs, szavazzunk! Ki támogatja az eladást?

*A képviselő testület négy igen és 1 tartózkodó szavazattal az alábbi határozatot fogadta el:*

 **35/2023. (IV.24) határozat**

Kerecsend Kerecsend Község Önkormányzatának Képviselő-testülete megtárgyalta és elfogadta Mészáros Krisztina adásvételi ajánlatát, melynek keretein belül a Kerecsend külterület 069/21 hrsz. legelő besorolású ingatlant 500.000 Ft (ötszázezer forint) ellenértékben átruházza. Valamint szerződéskötési és aláírási jogosultsággal ruházta fel Sári László polgármestert.

Határidő: 2023. május 31.

Felelős: Sári László polgármester

**dr. Szász Kata jegyző**

Az ülést megelőzően került kiosztásra ez a tájékoztató az Egertej részéről. Sikerült elérnem az Egertej ügyintézőjét, nem igényel semmilyen döntést, csak egy tájékoztató.

**Sári László polgármester**

Az óvodával kapcsolatban volt megkeresés, amit kértem, hogy halasszunk el egy hónappal. Négy féléves képzéshez kért segítséget az egyik pedagógus. Most jelenleg a félévenkénti 50.000 Ft támogatást tudom mondani, aztán ha később dönthetünk arról, hogy ez jobb is lehet, legyen úgy.

**Forgácsné Román Rita alpolgármester**

Próbáljuk meg úgy, ha jobban áll majd az önkormányzat, akkor azt a félévét jobban támogatjuk, de a minimum 50 ezer forint az legyen meg.

**Sári László polgármester**

Megértem és szeretném én is maximálisan támogatni, ha ez lehetséges lesz, akkor meg is tesszük. Akkor legyen minimum 50 000 Ft és ha lesz rá lehetőség, akkor több. Ki az, aki így ezt a javaslatot támogatja?

*A képviselő testület egyhangú szavazással (öt igen szavazattal) az alábbi határozatot fogadta el:*

 **36/2023. (IV.24) határozat**

Kerecsend Kerecsend Község Önkormányzatának Képviselő-testülete megtárgyalta és elfogadta a Kerecsendi Berekerdő Óvoda beiskolázási tervét, melynek keretein belül Bukta Sándorné óvodapedagógust 50.000/félév támogatásban részesíti az Eszterházy Károly Katolikus Egyetem pedagógiai kar- drámapedagógiai módszerek technikák elsajátítása 4 féléves képzés időtartamára.

Határidő: 2023. szeptember 31.

Felelős: Sári László polgármester

**dr. Szász Kata jegyző**

Ezzel akkor a képviselő-testület elfogadja a beiskolázási tervet is.

**Fónad István képviselő**

A Fő úti ingatlant sikerült-e bejelenteni?

**dr. Szász Kata jegyző**

Igen, bejelentésre került, beszéltem a kormányhivatalnál az építésügyi osztállyal, el is küldtem a bejelentést, még semmilyen tájékoztatást nem kaptam.

**Fónad István képviselő**

A kamerarendszer működése mennyire átlátható? Azért kérdem, mert korábbi betörésekre azért derült fény, mert volt kamera, de nem az önkormányzaté.

**Sári László polgármester**

A kameráink egy része BM-es, VP-s pályázatokból valósult meg, elsősorban közbiztonsági céllal. A „Tisztítsuk meg az országot” program keretében ezeket a kamerákat olyan helyekre tudtuk tenni ahol segítségükre van. Most a karbantartása is rendben van.

**Fónad István képviselő**

Bővítésre van lehetőség? Egy helyre gondolok konkrétan, a Demjéni úton az Öreghegy felé vezető kisközre.

**Sári László polgármester**

Jelenleg saját erőből tudnánk. Talán, ha VP-s, vagy „Tisztítsuk meg az országot” pályázat kapcsán lesz majd kiírás.

**Prokaj Milán képviselő**

A Kerecsendi Polgárőr Egyesület néhány tagja vizsgát tett Verpeléten adatvédelemmel kapcsolatos tanfolyamot végeztek el. Több településen ez úgy működik, hogy akik leteszi ezt a vizsgát azok figyelhetik ezeket a kamerákat. Lett volna rá igény, hogy akik letették ezt a vizsgát, azok szolgálati időben figyelhessék a kamerákat.

**Sári László polgármester**

Telefonos alkalmazáson keresztül működik.

**Prokaj Milán képviselő**

Milyen irányba tudnánk elindulni? Hatékonyság szempontjából fontos lenne. Technikailag hogy megoldható?

**Sári László polgármester**

Meg kell beszélni egy időpontot, be kell jönni, és aki jelenleg kezeli a kamerát azzal egyeztetni. A két rendőrünk is telefonon keresztül látja a kamerákat.

**Prokaj Milán képviselő**

A gyerekház működtetésével finanszírozás tekintetében, hogy állunk?

**Sári László polgármester**

A pályázatot benyújtottuk, pályázatból fenntartható. Ha mégis rés keletkezne, van egy cég, aki ezt a hiányt pótolja.

**Prokaj Milán képviselő**

Tehát akkor önkormányzati forrást nem igényel?

**Sári László polgármester**

Nem igényel. A vezető pályázat meg van hirdetve, de nincs túljelentkezés.

**Forgácsné Román Rita alpolgármester**

Nyitott még ez az álláshely? Nekem lett volna érdeklődőm. Meddig lehet pályázni? Mikortól lehet betölteni az álláshelyet?

**dr. Szász Kata jegyző**

A pályázati kiírásban szerepel minden kritérium. Május közepéig lehet pályázni. Június 1-től, de ha lenne jelentkező, akkor hamarabb is.

**Forgácsné Román Rita alpolgármester**

Egy észrevételem lenne. A temetőben a fekete lobogók már nagyon elhasználódott állapotban vannak. Találjunk már rá valamilyen megoldást, nem gondolom, hogy olyan magas összeg lenne. Az egyházközségben a terítőket, lobogókat Fülep Anikó rendbe tette minimális költségből.

**Sári László polgármester**

Akkor én ezt rád bíznám, megkérnélek, egyeztess ez ügyben.

Nekem lenne egy gondolatébresztő javaslatom, hogy a telekmegosztással kapcsolatban, hogy ne kellejen többször nekifutni, a Pitykó melletti nem fedett teraszt eladhatnánk vagy odaadhatnánk. Ami felett fedél van az rendbe van, ami felett nincs az felfagyott. Gondoljátok már át.

**Forgácsné Román Rita alpolgármester**

Voltam lent a konyhán beszélgettem a konyhásokkal, megnéztem milyen állapotok vannak. Amennyire szidták őket az előző évben, most olyannyira elégedettek, nem rángatják már be őket Egerbe, akármi kérésük van teljesítik. Illetve volt egy területvezetői váltás és azóta rendbe vannak a dolgok.

**dr. Szász Kata jegyző**

Jelenleg ez Eatrend a konyhát 150. 000 Ft-ért bérli. Mivel új szerződés lesz, itt lenne az alkalom ennek a bérleti díjnak az árát emelni.

**Prokaj Milán képviselő**

Mikor állapot ez?

**dr. Szász Kata jegyző**

2019-es állapot, akkor lett megkötve a szerzős 2+2 évre.

**Prokaj Milán képviselő**

Minimum inflációt követően emelni kellene.

**Forgácsné Román Rita alpolgármester**

Kellene egy 3. személy, aki takarít. Takarékosság szempontjából csak 2 konyhást alkalmaznak, de ők fehér ruhában takarítani nem mehetnek ki.

**dr. Szász Kata jegyző**

Ez a bérlő dolga, ő felelőssége ezeknek a konyháknak a higiénés szabályoknak való megfelelés.

**Nagy Ferenc képviselő**

Szeretném megköszönni a 2 polgárőr egyesület nevében a támogatást, és olyan kérésem volna, hogy a támogatás felét meg lehetne-e kapni? Alkatrészek szükségesek az autóhoz, biztosítást ki kell fizetni és úgy járunk, hogy alig tudunk tankolni.

**dr. Szász Kata jegyző**

Nincs erről döntés, csak a beszámoló került elfogadásra.

A költségvetési soron civil szervezetek támogatása egy soron van. Csak egy javaslat. Szükség lenne akkor egy támogatási kérelemre.

**Prokaj Milán képviselő**

Úgy lehetne, hogy félév arányosan.

**Sári László polgármester**

Akkor a következő soros ülésen vagy rendkívüli ülésen legyen már egy napirend.

**Fónad István képviselő**

Gondolatébresztőnek szánom én is, hogy itt a Demjéni út és a Jókai út sarkán lévő ingatlan az önkormányzati tulajdon és mellette ott van a Pavilon, ez eladó. Marika telke is bizonytalan. Ha lenne a LEADER-ben valami kiírás, jó lenne hasznosítani ezeket a területeket, ott a faluközpont, közintézmény. Lehetne parkosítani, parkolót csinálni, de tény hogy nem lenne egyszerű.

**Forgácsné Román Rita alpolgármester**

Tésztaüzemmel hogy állnak?

**Sári László polgármester**

Még pályázatra várnak.

**Nagy Ferenc képviselő**

A népkonyháról mit tudni?

**Sári László polgármester**

Az épületet átvizsgálták, alkalmasnak találták, de szerintem ilyen csomagok vannak nem tudom, több település foglal magába. Én úgy tudom, megvan a támogatás.

Amennyiben nincs több kérdés, észrevétel, az ülést bezárom, köszönöm a mai munkát.

kmf.

 Sári László dr. Szász Kata

 polgármester jegyző